भारत की अरुणिमा सिन्‍हा माउंट एवरेस्ट फतह करते वाली विश्व की पहली दिव्‍यांग महिला पर्वतारोही थीं. 2011 में लखनऊ से दिल्ली आते वक्त लुटेरों ने अरुणिमा को रेलगाड़ी से नीचे फेंक दिया था. दूसरी पटरी पर आ रही रेलगाड़ी की चपेट में आने के कारण अरुणिमा का एक पैर कट गया था. इसके बाद अरुणिमा ने अपने हक के लिए शासन और प्रशासन से संघर्ष किया. अरुणिमा के अनुसार, अस्‍पताल से निकलने के बाद दिल्ली की एक संस्था से उन्‍हें नकली पैर मिले. जिसके बाद वे एवरेस्ट पर जीत हासिल कर चुकी बचेंद्री पाल की शिष्या बन गईं.